Neuvoston asetus (ETY) N:o 3878/87, annettu 18 päivänä joulukuuta 1987, tiettyjen riisilajikkeiden tuotantotuesta



Virallinen lehti nro L 365 , 24/12/1987 s. 0003 - 0005

Suomenk. erityispainos Alue 3 Nide 25 s. 0015

Ruotsink. erityispainos Alue 3 Nide 25 s. 0015



NEUVOSTON ASETUS (ETY) N:o 3878/87, annettu 18 päivänä joulukuuta 1987, tiettyjen riisilajikkeiden tuotantotuesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(), sellaisena kuin se on viimeksi muutettuna asetuksella (ETY) N:o 3877/87(), ja erityisesti sen 8 a artiklan 4 kohdan, ottaa huomioon komission ehdotuksen(), sekä katsoo, että asetuksen (ETY) N:o 1418/76 8 a artiklassa säädetään, että tiettyjen riisilajikkeiden tuotannolle yhteisössä myönnetään tukea; jotta edistettäisiin riisintuotannon ohjaamista ja tuotantosuunnan muutosta tiettyihin riisilajikkeisiin, jotka ovat kysytyimpiä erityisesti jäsenvaltioissa, jotka eivät tuota riisiä, olisi säädettävä, että morfologiset ominaisuudet ja laatuominaisuudet määritetään näiden tavoitteiden mukaan, edellä mainitun asetuksen 8 a artiklan 2 kohdan mukaisesti jäsenvaltiot myöntävät tuen hehtaarille kylvettyä ja korjattua pinta-alaa; tässä suhteessa on järkevää hyväksyä, että kaikki kylvetyt alat, joille on tehty tavanomaiset viljelytoimet, korjataan, ja tukijärjestelmän moitteeton toiminta edellyttää jäsenvaltioiden suorittamaa valvontaa, jolla varmistetaan, että tukea myönnetään ainoastaan asianomaisille aloille ja tukeen oikeutetuille tuotteille; tämä valvonta voidaan suorittaa tehokkaasti ainoastaan tuleentumiskauden aikana; tässä tarkoituksessa olisi säädettävä, että kukin asianomainen jäsenvaltio perustaa näiden pinta-alojen ilmoitusjärjestelmän, ON ANTANUT TÄMÄN ASETUKSEN: 1 artikla 1. Jäsenvaltioiden on myönnettävä asetuksen (ETY) N:o 1418/76 8 a artiklassa tarkoitettu tuki liitteessä A tarkoitetuilla alueilla viljeltyjen tiettyjen indicatyyppisten tai -muotoisten riisilajikkeiden tuotannolle seuraavissa artikloissa määritellyin edellytyksin. 2. Paddy- eli raakariisin pinta-alaa pidetään kylvettynä ja korjattuna asetuksen (ETY) N:o 1418/76 8 a artiklan mukaisesti, kun tälle pinta-alalle on tehty tavanomaiset viljelytoimet tuotantoa varten ja kun riisi saavuttaa tuleentumisvaiheen. 2 artikla 1. Edellä 1 kohdassa tarkoitettu tuki myönnetään liitteessä B luetelluille indicatyyppisille tai -muotoisille paddy- eli raakariisilajikkeille, joilla on seuraavat morfologiset ominaisuudet jyvän kuorimisen jälkeen: a) jyvän pituus: 6,6 millimetriä; b) pituuden ja leveyden suhde vähintään 3; c) vähintään 60 prosentissa kokonaan hiotun riisin näytteen jyvistä ei saa olla lainkaan helmiä eikä juovia. Tämä tuki myönnetään ensimmäisen kerran markkinointivuoden 1987/1988 aikana kylvetylle riisille. 2. Markkinointivuodesta 1988/1989 alkaen huomioon otettavien lajikkeiden on vastattava lisäksi liimamaisuudeltaan, konsistenssiltaan ja amyloosipitoisuudeltaan 3 kohdassa mainittua menettelyä noudattaen määriteltäviä ominaisuuksia sekä 1 kohdassa määriteltyjä ominaisuuksia. 3. Yksityiskohtaiset säännöt tämän artiklan soveltamisesta sekä liitteessä B lueteltujen lajikkeiden luettelon muuttamisesta annetaan asetuksen (ETY) N:o 1418/76 27 artiklassa säädettyä menettelyä noudattaen. 3 artikla 1. Jäsenvaltioiden on otettava käyttöön hallinnollisten ja käytännön tarkastusten järjestelmä, jolla taataan, että tuote, jolle tukea on haettu, täyttää tuen myöntämiseen vaadittavat edellytykset. 2. Jäsenvaltioiden on otettava käyttöön viljeltyjen alojen ja käytettyjen varmennettujen siementen lajikkeiden ilmoitusjärjestelmä. Tämä ilmoitus vastaa tukihakemusta. 4 artikla Jäsenvaltioiden on tarkastettava järjestelmällisesti paikan päällä 3 artiklan 2 kohdassa tarkoitettujen ilmoitusten todenmukaisuus korjuuta edeltävän kuukauden aikana. 5 artikla Maksettava tuen määrä lasketaan viljellyn pinta-alan mukaan. 6 artikla Tuottajajäsenvaltioiden on toimitettava komissiolle tiedot tämän asetuksen soveltamiseksi toteutetuista toimenpiteistä sekä erityisesti tukea saaneista pinta-aloista. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1987. Neuvoston puolesta Puheenjohtaja N. WILHJELM () EYVL N:o L 166, 25.6.1976, s. 1 () EYVL N:o L 365, 24.12.1987, s. 1 () EYVL N:o C 89, 3.4.1987, s. 11 LIITE A 1 artiklan 1 kohdassa säädetty luettelo ALUEET Espanja Manner-Ranska Italia Kreikka LIITE B 2 artiklan 1 kohdassa säädetty luettelo Bluebelle E. Bond Indio Lebonnet Newbonnet Rea Tebonnet Thaibonnet Miara